เรื่องร้องเรียน (สะพาน,ถนน,น้ำท่วม,ทางเท้า) วันที่ 2022-09-13 12:02:32 — แขวงบ้านพานถม เขตพระนคร กรุงเทพมหานคร
13กย.65
เรื่อง:ทางเดินเท้าที่เพิ่งเสร็จมีน้ำฝนไหลเข้าบ้าน

อ้างถึง โครงการซ่อมผิวจราจร สัญญาที่ สกบ.10/2565 ลว.25เมย.65

ขอแจ้งให้ทราบว่า ทางเดินเท้าส่วนที่อยู่หน้าประตูบ้านเพิ่งวางบล๊อกและโบกปูนปากบ่อพักระบายน้ำ+ขอบฟุตบาทไปเมื่อ9-10กย.65ที่ผ่านมา โดยหลังจากโบกปูนเก็บงานไม่ถึงชั่วโมงราว17น. (10กย.) มีฝนตกแรงและชะปูนที่ยังไม่เซตตัวดีเซาะเสียรูป (ภาพประกอบ) ก่อนหน้านี้ไม่ได้แจ้งเรื่องมาเพราะรอว่าถ้าเห็นช่างจะสื่อสารโดยตรง แต่ก็ยังไม่ได้เจอคาดว่าทำงานเสร็จทุกจุดแล้ว

จนวันนี้(13กย.) ราว15น. มีฝนตกหนัก (วันก่อนๆมี แต่เป็นช่วงกลางคืน และไม่เห็นชัดว่ามีน้ำนองเข้าบ้าน) สังเกตุเห็นมีน้ำนองเข้าด้านในประตูเยอะจึงออกไปดูและเห็นว่าน้ำ (รวมถึงที่ไหลมาจากหน้าอาคารที่อยู่ถัดไป) ไหลลงเข้ามาทางบ้านมากกว่าลงปากบ่อพักในทางเท้า (ดังคลิปที่ส่งมา) จึงขอให้ฝ่ายที่เกี่ยวข้องตรวจสอบแก้ไข

เดิมทีทางเดินสาธารณะ มีระดับต่ำกว่าพื้นด้านในอาคาร/ในบ้าน และแม้ฝนจะลงหนักแค่ไหน +มีน้ำไหลลงจากแนวลาดของสะพานก็ไม่เคยมีน้ำนองเข้าบ้าน เมื่อเห็นว่ามีการปรับรื้อทางเดิน ก็ได้อธิบายกับเจ้าหน้าที่ไปแล้วถึงความกังวลว่าจะเป็นที่ลุ่มรับน้ำ หากระดับพื้นใหม่จะมีระดับสูงกว่า จึงขอให้คำนึงถึงความลาดเอียงและการระบายลงท่อระบายให้แม่นยำ ได้รับคำตอบว่าปกติพื้นที่ชิดกับประตู/อาคารจะวางไล่ระดับให้สูงกว่าทางที่ชิดถนนอยู่แล้ว

นอกจากนี้ เข้าใจว่าตามแบบงาน จะมีช่องรับน้ำด้านข้างขอบฟุตบาทใกล้บ่อพักในทางเท้า แต่จำเป็นต้องยกเลิกเนื่องด้วยสาเหตุใดไม่ชัดเจน ทำให้สงสัยว่าอาจเป็นส่วนหนึ่งที่ทำให้การไหลของน้ำที่ลงจากลาดสะพานไหลไม่ทันปริมาตรฝนจึงล้นเพิ่มขึ้นมาบนทางเดินเท้าด้วยหรือไม่

อนึ่ง ขอให้มีอุปกรณ์มากั้นการสัญจรให้ชัดเจนระหว่างทำงานด้วยเนื่องจากเป็นจุดพลุกพล่านที่ทั้งคน จักรยาน มอเตอร์ไซค์ รถเข็น ผ่านไปมาตลอดเวลาทำให้ขลุกขลักและงานที่คนงานทำไว้กระทบ เสียรูป

ด้วยความขอบคุณมา ณ ที่นี้